હાલમાં જ, કાસ્ટિંગ કાઉચનો મુદ્દો જોરશોરથી ગરમાયેલો છે. આ વિષય પર જેટલા જોરશોરથી બોલવામાં આવે છે, તેટલી જ ઝડપથી તે ટાઢો પણ પડી જાય છે. ફિલ્મ ઇન્ડસ્ટ્રીમાં રોજના હજારો કિસ્સા બને છે આવા તો, જેમાં મહિલાઓને કાસ્ટિંગ કાઉચનો સામનો કરવો પડે છે, પણ તેમના અવાજને સાંભળનારું કોઈ નથી હોતું, કારણ કે આ ઇન્ડસ્ટ્રીએ કાસ્ટિંગ કાઉચને સ્વીકારી લીધું છે. જ્યારે કોરિયોગ્રાફર સરોજ ખાને કાસ્ટિંગ કાઉચને બાબા આદમના જમાનાની વાત કહી, ત્યારે કોંગ્રેસ નેતા અને પૂર્વ મંત્રી રેણુકા ચૌધરીએ પોતાનો દબાયેલો ગુસ્સો બહાર કાઢતાં કહ્યું કે, ‘માત્ર ફિલ્મ ઇન્ડસ્ટ્રીમાં જ કાસ્ટિંગ કાઉચ થાય છે એવું નથી, રાજનીતિમાં પણ હવે કાસ્ટિંગ કાઉચ કોઈ નવી વાત નથી.’